
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 377 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός διαδικασιών Διαχείρισης της πράξης 
«Κατάρτιση αυτοαπασχολουμένων στον Πρωτο¬ 
γενή τομέα για το 2005» του μέτρου 2 «Ενίσχυση 
και υποστήριξη της συμμετοχής των αυτοαπα¬ 
σχολουμένων σε προγράμματα αναβάθμισης των 
δεξιοτήτων τους» άξονας 4 του Ε.Π «Απασχόλη¬ 
ση και Επαγγελματική Κατάρτιση - Γ' ΚΠΣ 2000 


- 2006» που θα υλοποιηθεί με επιχορήγηση του 
τελικού δικαιούχου ΟΓΕΕΚΑ «ΔΗΜΗΤΡΑ» τα έτη 
2005, 2006 και 2007. 1 

Έγκριση υπερωριακής απασχόλησης υπαλλήλων του 
Ναυτικού Απομαχικού Ταμείου (ΝΑΤ). 2 

Έγκριση υπερωριακής απασχόλησης υπαλλήλου του 
Ναυτικού Απομαχικού Ταμείου (Ν.Α.Τ.). 3 


Βελτίωση του συσσιτίου των κρατουμένων των Κα¬ 
ταστημάτων Κράτησης, και του Ι.Α.Α.Α.ΣΈ Βόλου 
κατά τις ημέρες του Πάσχα και των Χριστου¬ 
γέννων τρέχοντος έτους και της Πρωτοχρονιάς 


έτους 2008. 4 

Ίδρυση Γραφείου ΤΥΔΚ στο Επαρχείο Λήμνου. 5 

Ίδρυση Γραφείου Τοπικής Αυτοδιοίκησης με έδρα τη 
Λήμνο. 6 

Τροποποίηση του Οργανισμού Εσωτερικής Υπηρε¬ 
σίας της Δημοτικής Επιχείρησης Ύδρευσης και 
Αποχέτευσης Ιωαννίνων. 7 

Χορήγηση άδειας επαγγέλματος Κοινωνικού Λει¬ 
τουργού στη Σιώνη Μαρίνα του Ευαγγέλου. 8 

Χορήγηση άδειας κυκλοφορίας κτηνιατρικού Φαρ¬ 
μακευτικού Προϊόντος (ΕΜΒΟΛΙΟ) 0\/0 4. 9 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην υπ’ αριθμ. 200107/21.2.2007 
απόφαση του Υφυπουργού Απασχόλησης και Κοι¬ 
νωνικής Προστασίας. 10 


19 Μαρτίου 2007 

ΑΠΟΦΑΣΕΙ Σ 

Αριθμ. 230008 (1) 

Καθορισμός διαδικασιών Διαχείρισης της πράξης «Κα¬ 
τάρτιση αυτοαπασχολουμένων στον Πρωτογενή το¬ 
μέα για το 2005» του μέτρου 2 «Ενίσχυση και υπο¬ 
στήριξη της συμμετοχής των αυτοαπασχολουμένων 
σε προγράμματα αναβάθμισης των δεξιοτήτων τους» 
του άξονα 4 του Ε.Π «Απασχόληση και Επαγγελματι¬ 
κή Κατάρτιση - Γ’ ΚΠΣ 2000 - 2006» που θα υλοποιη¬ 
θεί με επιχορήγηση του τελικού δικαιούχου ΟΓΕΕΚΑ 
«ΔΗΜΗΤΡΑ» τα έτη 2005, 2006 και 2007. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Τις διατάξεις: 

1. Του ν. 1558/1985 «Κυβέρνηση και Κυβερνητικά όργα¬ 
να», όπως συμπληρώθηκε με τον ν. 2081/1992 και τρο¬ 
ποποιήθηκε από τον ν. 2469/1997. 

2. Του ν. 131/1974 «περί παροχής οικονομικών ενισχύ¬ 
σεων εις την γεωργικήν, κτηνοτροφικήν, δασικήν και 
αλιευτικήν παραγωγήν» (Α' 320), που τροποποιήθηκε με 
τις διατάξεις του ν. 1409/1983 «Τροποποίηση και συμπλή¬ 
ρωση των διατάξεων του ν.δ. 131/1974 περί παροχής οι¬ 
κονομικών ενισχύσεων εις τη γεωργικήν, κτηνοτροφικήν, 
δασικήν και αλιευτικήν παραγωγήν και άλλες διατάξεις» 
(ΑΊ99) και τις διατάξεις του άρθρου 11 του ν. 2512/1997 
(ΦΕΚ 138Α'). 

3. Του ν. 2860/2000 «Διαχείριση, παρακολούθηση, και 
έλεγχος του Κοινοτικού Πλαισίου Στήριξης και άλλες 
διατάξεις» (Α' 251). 

4. Του ν. 2520/1997 «Μέτρα για τους νέους αγρότες, 
σύσταση Οργανισμού Γεωργικής Επαγγελματικής Εκπ/ 
σης, κατάρτισης και Απασχόλησης και άλλες διατάξεις» 
(Α' 173). 

5. Του ν. 2945/2001 «Εθνικό σύστημα προστασίας της 
αγροτικής δραστηριότητας και άλλες ρυθμίσεις θεμάτων 
αρμοδιότητας του Υπουργείου Γεωργίας» (Α' 223). 

6. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα που κυρώθηκε 
με το άρθρο πρώτο του π.δ 63/2005 «Κωδικοποίηση 

της νομοθεσίας για την Κυβέρνηση και τα Κυβερνητικά 
όργανα» (ΦΕΚ Α' 98). 

7. Την απόφαση της Επιτροπής ΕΚ. Ε(2001) 38/9.3.2001 
που εγκρίνει το Ε.Π. «Απασχόληση και Επαγγελματική 
Κατάρτιση» όπως τροποποιήθηκε και ισχύει. 

8. Τις αποφάσεις της 1ης και 4ης Επιτροπής παρα¬ 
κολούθησης της 30.5.2001 και της 8.11.2004 αντίστοιχα 
για την έγκριση του Συμπληρώματος Προγραμματισμού 
του Ε.Π. «Απασχόληση και Επαγγελματική Κατάρτιση» 
και ειδικά το τμήμα που αναφέρεται στο μέτρο που 
εντάσσεται η αναφερόμενη στην απόφαση πράξη. 

9. Τα ειδικά κριτήρια επιλογής των πράξεων στο μέτρο 
4.2 όπως εγκρίθηκαν στην 1η Επιτροπή Παρακολούθη¬ 
σης του Προγράμματος της 30ης Μάΐου 2001. 

10. Τους Κανονισμούς: 

α) (ΕΚ) αριθ. 1260/1999 «περί γενικών διατάξεων για τα 
διαρθρωτικά Ταμεία», όπως τροποποιήθηκε και ισχύει. 

β) (ΕΚ)αριθ. 1784/99 «σχετικά με το Ευρωπαϊκό Κοι¬ 
νωνικό Ταμείο». 

γ) (ΕΚ) αριθ. 1685/2000 «για τη θέσπιση λεπτομερών 
κανόνων εφαρμογής του κανονισμού αριθμ. 1260/1999, 
όσον αφορά την επιλεξιμότητα των δαπανών των ενερ¬ 
γειών που συγχρηματοδοτούνται από τα διαρθρωτικά 
ταμεία», όπως τροποποιήθηκε με τον Κανονισμό (ΕΚ) 
448/2004 και ισχύει. 

δ) (ΕΚ) αριθ. 438/2001 «για θέσπιση λεπτομερών κα¬ 
νόνων εφαρμογής του κανονισμού (ΕΚ) αριθ. 1260/1999 
του Συμβουλίου όσον αφορά τα συστήματα διαχείρι¬ 
σης και ελέγχου των παρεμβάσεων των διαρθρωτικών 
ταμείων», όπως τροποποιήθηκε με τον Κανονισμό (ΕΚ) 
2355/2002 και ισχύει. 

ε) (ΕΚ) αριθ. 1257/1999 του Συμβουλίου «για τη στήριξη 
της αγροτικής ανάπτυξης από το Ευρωπαϊκό Γεωργικό 
Ταμείο Προσανατολισμού και Εγγυήσεων (ΕΓΤΠΕ) και 
για την τροποποίηση και κατάργηση ορισμένων κανο¬ 
νισμών», όπως τροποποιήθηκε με τον Κανονισμό (ΕΚ) 
1783/2003 και ισχύει. 

στ) (ΕΚ) αριθ. 817/2004 της Επιτροπής σχετικά με τους 
λεπτομερείς κανόνες εφαρμογής του Κανονισμού (ΕΚ) 
αριθ. 1257/1999 του Συμβουλίου για τη στήριξη της αγρο¬ 
τικής ανάπτυξης από το Ευρωπαϊκό Γεωργικό Ταμείο 
Προσανατολισμού και Εγγυήσεων (ΕΓΤΠΕ)». 

ζ) Τον Κανονισμό (ΕΚ) 1159/2000 «για τις δράσεις πλη¬ 
ροφόρησης και δημοσιότητας που πρέπει να αναλαμ¬ 
βάνουν τα κράτη μέλη σχετικά με τις παρεμβάσεις των 
διαρθρωτικών ταμείων» 

10. Την υπ’ αριθμ. 112392/1.11.2004 κοινή υπουργική 
απόφαση των Υπουργών Οικονομίας και Οικονομικών 
και Απασχόλησης και Κοινωνικής Προστασίας «Τρο¬ 
ποποίηση της αριθ. 112809/18.6.2002 κοινής υπουργικής 
απόφασης των Υπουργών Οικονομίας και Οικονομικών 
και Απασχόλησης και Κοινωνικής Προστασίας για Ενιαίο 
Σύστημα Διαχείρισης, Αξιολόγησης, Παρακολούθησης 
και Ελέγχου των ενεργειών Επαγγελματικής Κατάρ¬ 
τισης συγχρηματοδοτούμενων από το ΕΚΤ στο πλαί¬ 
σιο του Γ’ΚΠΣ (2000 - 2006) για όλα τα Επιχειρησιακά 
Προγράμματα που εμπεριέχουν δράσεις Κατάρτισης» 
(Β' 1813). 

11. Την υπ’ αριθμ. 112281/31.7.2006 κοινή υπουργική απόφα¬ 
ση των Υπουργών Οικονομίας και Οικονομικών και Απα¬ 
σχόλησης και Κοινωνικής Προστασίας «Τροποποίηση της 
αριθ. 112392/1.11.2004 κοινής υπουργικής απόφασης των 
Υπουργών Οικονομίας και Οικονομικών και Απασχόλησης 


και Κοινωνικής Προστασίας για Ενιαίο Σύστημα Διαχεί¬ 
ρισης, Αξιολόγησης, Παρακολούθησης και Ελέγχου των 
ενεργειών Επαγγελματικής Κατάρτισης συγχρηματοδο¬ 
τούμενων από το ΕΚΤ στο πλαίσιο του Γ ΚΠΣ (2000 - 2006) 
για όλα τα Επιχειρησιακά Προγράμματα που εμπεριέχουν 
δράσεις Κατάρτισης», (ΦΕΚ 1095Β'). 

12. Την υπ’ αριθμ. 225738/7.2.2005 απόφαση της Ειδικής 
Υπηρεσίας Διαχείρισης του Υπουργείου Απασχόλησης και 
Κοινωνικής Προστασίας για την ένταξη της πράξης στο 
μέτρο 2 του άξονα 4 του Ε.Π «Απασχόληση και Επαγγελμα¬ 
τική Κατάρτιση» με συγχρηματοδότηση της Δημόσιας δα¬ 
πάνης κατά 75% από το Ευρωπαϊκό Κοινωνικό Ταμείο. 

13. Την υπ’ αριθμ. 225397/25.9.2006 1η τροποποιητι- 
κή απόφαση της Ειδικής Υπηρεσίας Διαχείρισης του 
Υπουργείου Απασχόλησης και Κοινωνικής Προστασίας 
για την ένταξη της πράξης στο μέτρο 2 του άξονα 4 
του Ε.Π «Απασχόληση και Επαγγελματική Κατάρτιση» με 
συγχρηματοδότηση της Δημόσιας δαπάνης κατά 75% 
από το Ευρωπαϊκό Κοινωνικό Ταμείο. 

14. Την υπ’ αριθμ. Υ1/10.3.2004 απόφαση του Πρωθυ¬ 
πουργού «Μεταβολή Τίτλων Υπουργείων και καθορισμός 
της σειράς τάξης των Υπουργείων» (Β513). 

Ιδ.Την εισήγηση της Δ/νσης Γεωργικών Εφαρμογών, 
αποφασίζουμε: 

Αρθρο Τ 

ΠΕΡΙΓΡΑΦΗ ΤΗΣ ΔΡΑΣΗΣ 

Η πράξη αναφέρεται σε ενέργειες κατάρτισης αυτοα¬ 
πασχολουμένων στον πρωτογενή τομέα στα πλαίσια του 
Γ' ΚΠΣ και αποσκοπεί στον εκσυγχρονισμό και βελτίωση 
του οικονομικού επιπέδου των γεωργικών εκμεταλλεύ¬ 
σεων, αύξηση της ανταγωνιστικότητας των παραγο- 
μένων προϊόντων, του εισοδήματος και καλυτέρευση 
της ποιότητας ζωής των κατοίκων της υπαίθρου, με τη 
βελτίωση των δεξιοτήτων και την ανάπτυξη επιχειρη¬ 
ματικού πνεύματος των εκπαιδευομένων. Αναλυτικά οι 
ενέργειες κατάρτισης περιλαμβάνουν προγράμματα: 

- για νέους αγρότες με υποχρέωση εκπαίδευσης η 
οποία προκύπτει από την ένταξη τους στα επιχειρησι¬ 
ακά προγράμματα του Γ ΚΠΣ του τομέα ΓΕΩΡΓΙΑ 

- για αυτοαπασχολούμενες γυναίκες στον πρωτογενή 
τομέα 

- για αλιείς 

- για αυτοαπασχολούμενους στον πρωτογενή τομέα 
εξειδικευμένα θέματα κατάρτισης (πιστοποιημένα ποι¬ 
οτικά προϊόντα βιολογικά κλπ. - αναγνώριση προϊόντων 
ως, ΠΟΠ, ΠΓΕ, ΕΠΠΕ -επιχειρηματική γεωργία- αρωμα¬ 
τικά φυτά- μελισσοκομία- Η/Υ κ.λ.π) με στόχο τη βελ¬ 
τίωση της ποιότητας και της ανταγωνιστικότητας των 
παραγομένων προϊόντων. 

Άρθρο 2° 

ΠΡΟΔΙΑΓΡΑΦΕΣ ΚΑΤΑΡΤΙΣΗΣ 

2.1 Η μεθοδολογία σχεδιασμού των προγραμμάτων κα¬ 
τάρτισης τα οποία αποτελούνται από το θεωρητικό και 
το πρακτικό μέρος θα πρέπει να βασίζεται στις αρχές 
εκπαίδευσης των ενηλίκων που είναι οι εξής: 

- Συνδυασμός της θεωρίας με την πράξη/ Βιωματική 
μέθοδος/ Αξιοποίηση, γνώσεων και εμπειριών των κα¬ 
ταρτισμένων. 

- Σύνδεση του αντικειμένου μάθησης με τις ανάγκες 
και τα ενδιαφέροντα των καταρτιζομένων. Εξατομικευ- 
μένη προσέγγιση. 

- Ανάπτυξη του κριτικού τρόπου σκέψης. 

- Αμφίδρομες σχέσεις εκπαιδευτών - εκπαιδευομένων. 
Οι εκπαιδευτικές τεχνικές που θα χρησιμοποιηθούν θα 
πρέπει να είναι εκείνες που αναπτύσσουν την ενεργη¬ 
τική συμμετοχή των εκπαιδευομένων, όπως μελέτες 
περίπτωσης, διάλογος, απαντήσεις σε ερωτήσεις, εκ- 
μαίευση, προσομοίωση, συζήτηση σε μικρές ομάδες, 
παίξιμο ρόλων. 

2.2 Η πρακτική άσκηση θα πρέπει να γίνεται, κατά 
τέτοιο τρόπο, ώστε να εξασφαλίζεται η συνάφεια της 
με το θεωρητικό μέρος του προγράμματος, να χρησιμο¬ 
ποιούνται ενεργητικές τεχνικές και να μην υπάρχει απλή 
παρατήρηση αλλά επίδειξη/ παρατήρηση και να παρέ¬ 
χονται πραγματικές γνώσεις στον εκπαιδευόμενο. 

Σε καμία περίπτωση η πρακτική άσκηση δεν μπορεί να 
είναι απλή παρατήρηση. Κατά τη διάρκεια της πρακτι¬ 
κής άσκησης είναι υποχρεωτική η παρουσία εκπαιδευτή 
στο χώρο στον οποίο αυτή διενεργείται. Σε ορισμένα 
θέματα πρακτικής άσκησης είναι δυνατόν οι εκπαιδευό¬ 
μενοι να χωρίζονται σε 2 ομάδες με 2 εκπαιδευτές. Στην 
περίπτωση αυτή το σύνολο των ωρών των εκπαιδευτών 
θα είναι μεγαλύτερο από το σύνολο των ωρών της 
εκπαίδευσης σε καμία περίπτωση όμως δεν θα πρέπει 
να υπερβαίνει το 30% των ωρών που παρακολουθεί ο 
καταρτιζόμενος. 

2.3. Κάθε εκπαιδευτικό πρόγραμμα περιλαμβάνει το 
ημερήσιο αναλυτικό πρόγραμμα με τους εκπαιδευτές 
και το συνολικό προϋπολογισμό της δαπάνης ανά κα¬ 
τηγορία. 

Οι καταρτίσεις θα πραγματοποιούνται με ευθύνη των 
Γεωτεχνικών υπαλλήλων των κέντρων «ΔΗΜΗΤΡΑ» στους 
χώρους των δομών κατάρτισης και σε περιπτώσεις που 
κρίνεται απαραίτητο από τον ΟΓΕΕΚΑ «ΔΗΜΗΤΡΑ», 
λόγω των ιδιαιτεροτήτων του αγροτικού επαγγέλματος, 
σε χώρους εκτός των δομών. Στην περίπτωση αυτή θα 
πρέπει να τηρούνται οι εξής προϋποθέσεις: 

Ο εν λόγω χώρος να βρίσκεται σε Δημοτικό διαμέ¬ 
ρισμα που απέχει πέραν των 15 χιλιομέτρων από το 
κέντρο «ΔΗΜΗΤΡΑ». 

Η εκπαίδευση να υλοποιείται σε αίθουσα που θα πα- 
ραχωρηθεί από φορέα Δημόσιο ή ιδιωτικό ή που θα 
ενοικιασθεί σύμφωνα με τις ισχύουσες διατάξεις της 
Εθνικής νομοθεσίας και θα πρέπει να έχει: ελάχιστη επι¬ 
φάνεια του χώρου διδασκαλίας 1,5 τ. μ. / καταρτιζόμενο, 
επαρκή αερισμό, φωτισμό, θέρμανση, μία τουλάχιστον 
τουαλέτα ανδρών και μία γυναικών, να μην είναι υπό¬ 
γειος, να παρέχει ασφάλεια για τους καταρτιζόμενους 
ίσης κλίμακας, βασικά μέτρα πυροπροστασίας κ.λπ. Ο 
χώρος διδασκαλίας να διαθέτει τραπέζια - καθίσμα¬ 
τα αναλόγου αριθμού με τους καταρτιζόμενους και τα 
απαραίτητα εποπτικά μέσα. 

Αρθρο 3° 

ΕΚΠΑΙΔΕΥΤΙΚΟΙ ΟΡΟΙ 

3.1 Ως ελάχιστη διάρκεια κάθε προγράμματος κατάρ¬ 
τισης ορίζονται οι 40 ώρες και μέγιστη 300 ώρες. 

Το θεωρητικό μέρος θα πρέπει να είναι κατ’ ελάχιστο 
το 40% και κατά μέγιστο το 70%) του συνόλου των 
ωρών του προγράμματος κατάρτισης και να συναρτάται 
άμεσα με το εκπαιδευτικό αντικείμενο. 


Μαθήματα υγιεινής και ασφάλειας της εργασίας, προ¬ 
στασίας του περιβάλλοντος και βασικών αρχών λει¬ 
τουργίας των γεωργικών επιχειρήσεων θα πρέπει να 
περιληφθούν σε ποσοστό μέχρι 10%) στο σύνολο των 
ωρών του θεωρητικού μέρους. 

Η ημερήσια διάρκεια κάθε προγράμματος δεν μπορεί 
να ξεπερνά τις θώρες (θεωρία και πρακτική) συμπερι¬ 
λαμβανομένων των διαλειμμάτων. Η πρακτική άσκηση 
όταν πραγματοποιείται στις δομές κατάρτισης δεν μπο¬ 
ρεί να υπερβαίνει τις 6 ώρες συμπεριλαμβανομένων των 
διαλειμμάτων και τις 8 ώρες όταν πραγματοποιείται 
εκτός αυτής (π.χ. σε γεωργικές εκμεταλλεύσεις). 

Ο αριθμός των καταρτιζομένων κάθε προγράμματος 
θα πρέπει να είναι τουλάχιστον 5 άτομα και να μην 
υπερβαίνει τα 25 άτομα. 

Η πρακτική άσκηση δύναται να υλοποιηθεί ή σε πι¬ 
στοποιημένες δομές κατάρτισης ή σε συνεργαζόμενες 
επιχειρήσεις και φορείς του Δημοσίου ή του Ιδιωτικού 
τομέα. 

Η ημερήσια εκπαίδευση ολοκληρώνεται το αργότερο 
μέχρι την 22η ώρα. Η εκπαιδευτική ώρα ορίζεται σε 45 
λεπτά. 

Δεν επιτρέπεται η κατάρτιση τις Κυριακές και επί¬ 
σημες αργίες. 

3.2 Για κάθε εκπαιδευτική ενότητα είναι υποχρεωτική 
η παροχή στους εκπαιδευόμενους του απαιτούμενου 
κατάλληλου και εύχρηστου εκπαιδευτικού υλικού (δα¬ 
κτυλογραφημένες σημειώσεις, βιβλία, απαραίτητα υλικά 
για πρακτική άσκηση κ.λπ.). 

Οι δακτυλογραφημένες σημειώσεις των εκπαιδευτών 
και λοιπό έντυπο υλικό για τα θέματα κατάρτισης πα¬ 
ρέχονται στους εκπαιδευόμενους το αργότερο κατά 
την ημέρα της εισήγησής τους. 

3.3 Επιτρέπεται η απουσία των καταρτιζομένων σε πο¬ 
σοστό 10% της συνολικής διάρκειας του προγράμματος, 
το οποίο αυξάνεται στο 20% για καταρτιζόμενους που 
έχουν αποδεδειγμένη νοσηλεία σε Δημόσιο Νοσοκομείο 
κατά τη διάρκεια υλοποίησης του προγράμματος. 

Το καταβαλλόμενο εκπαιδευτικό επίδομα πρέπει να 
αντιστοιχεί στις ώρες παρακολούθησης του προγράμ¬ 
ματος. 

Καταρτιζόμενοι που έχουν πραγματοποιήσει περισ¬ 
σότερες απουσίες από το 10% του συνολικού αριθμού 
των ωρών του προγράμματος δεν δικαιούνται οποι¬ 
οσδήποτε αμοιβής και δεν τους χορηγείται βεβαίωση 
κατάρτισης. 

Επίσης παρακρατείται από τον ΟΓΕΕΚΑ «ΔΗΜΗΤΡΑ» 
το χρηματικό ποσό της ιδίας συμμετοχής. Η συμμετοχή 
τους σε επόμενο εκπαιδευτικό πρόγραμμα συνεπάγεται 
εκ νέου καταβολή της δαπάνης ιδίας συμμετοχής. 

Αρθρο 4° 

ΔΙΑΔΙΚΑΣΙΑ ΕΠΙΛΟΓΗΣ ΚΑΤΑΡΤΙΖΟΜΕΝΩΝ 

4.1 Γ ια τους νέους αγρότες που είναι υπόχρεοι εκ¬ 
παίδευσης η επιλογή των καταρτιζομένων θα γίνεται 
με κριτήρια την ημερομηνία έγκρισης του επενδυτικού 
τους σχεδίου από τις αρμόδιες υπηρεσίες αγροτικής 
ανάπτυξης σε επίπεδο νομού καθώς και την κύρια κα¬ 
τεύθυνση του επενδυτικού τους σχεδίου ώστε κάθε 
εκπαιδευόμενος να παρακολουθεί τα αντίστοιχα θε¬ 
ματολογία εκπαίδευσης. 

4.2 Γ ια γυναίκες αυτοαπασχολούμενες στον πρωτογε¬ 
νή τομέα λαμβάνονται υπόψη τα παρακάτω κριτήρια: 

-αρχηγοί γεωργικών εκμεταλλεύσεων -μέλη αγροτικών 
γυναικείων συνεταιρισμών -μέλη αγροτικών οικογενειών 
που έχουν ενταχθεί και επιδοτηθεί για δραστηριότη¬ 
τες αγροτουριστικές και αγροβιοτεχνικές - δυνατότητα 
χρησιμοποίησης των παρεχομένων γνώσεων για την 
ουσιαστική βελτίωση του αγροτικού εισοδήματος 
-κοινωνικά κριτήρια 

4.3. Για τα προγράμματα του τομέα αλιείας λαμβάνο- 
νται υπόψη τα παρακάτω κριτήρια: 

- κατά κύριο επάγγελμα αλιείς και υδατοκαλλιεργη- 
τές. 

- απασχολούμενοι στους κρατικούς ιχθυογεννητι- 
κούς σταθμούς και σε μονάδες υδατοκαλλιεργητών. 
Η απασχόληση αυτή πιστοποιείται με βεβαίωση του 
προϊσταμένου του σταθμού ή του εργοδότη υδατο- 
καλλιεργητή, 

- εργαζόμενοι σε επιχειρήσεις που επεξεργάζονται 
προϊόντα του αλιευτικού τομέα (μεταποιητικές, συ¬ 
σκευαστήρια κλπ.). Η απασχόληση στις ανωτέρω επι¬ 
χειρήσεις πιστοποιείται με βεβαίωση του εργοδότη. 
-Κοινωνικά κριτήρια. 

Η επαγγελματικότητι των αλιέων πιστοποιείται με την 
επαγγελματική άδεια αλιείας ατομική ή σκάφους ή την 
σχετική βεβαίωση αλιευτικού ή αγροτικού συλλόγου. 

4.4. Για τα προγράμματα αγροτών σε εξειδικευμένα 
θέματα κατάρτισης λαμβάνονται υπόψη τα παρακάτω 
κριτήρια: 

-αγρότες ενταγμένοι σε Κοινοτικά προγράμματα 
-αρχηγοί γεωργικών εκμεταλλεύσεων 

- μέλη αγροτικών οικογενειών 

-συνάφεια του προγράμματος κατάρτισης με την κύ¬ 
ρια κατεύθυνση της αγροτικής εκμετάλλευσης 
-συνάφεια του προγράμματος κατάρτισης με νέες 
δραστηριότητες και προοπτικές της αγροτικής εκμετάλ¬ 
λευσης -δυνατότητα χρησιμοποίησης των παρεχομένων 
γνώσεων για την ουσιαστική βελτίωση του αγροτικού 
εισοδήματος 
-κοινωνικά κριτήρια. 

Στις καταρτίσεις συμμετέχουν αυτοαπασχολούμενοι 
στον πρωτογενή τομέα ανεξάρτητα από το επίπεδο 
γνώσεων που ήδη έχουν. Γ ια την μεγαλύτερη όμως 
αποτελεσματικότητα των εκπαιδεύσεων θα πρέπει να 
καταβληθεί κάθε δυνατή προσπάθεια δημιουργίας ομοι¬ 
ογενών τμημάτων. 

Άρθρο 5° 

ΕΚΠΑΙΔΕΥΤΙΚΟ ΠΡΟΣΩΠΙΚΟ 

Το εκπαιδευτικό προσωπικό αποτελείται από υπαλ¬ 
λήλους του Υπουργείου Αγροτικής Ανάπτυξης και Τρο¬ 
φίμων, των Περιφερειών, των Νομαρχιακών Αυτοδιοική¬ 
σεων (Διευθύνσεων Αγροτικής Ανάπτυξης, Κτηνιατρικής, 
Εγγείων Βελτιώσεων),άλλων Υπουργείων, Νομικών 
Προσώπων Δημοσίου Δικαίου, εποπτευομένων από το 
Υπουργείο Αγροτικής Ανάπτυξης και Τροφίμων Οργανι¬ 
σμών και ελεύθερους επαγγελματίες εκπαιδευτές. 

Για όλες τις παραπάνω περιπτώσεις η επιλογή των 
εκπαιδευτών γίνεται με άντληση τους από το μητρώο 
εκπαιδευτών του ΕΚΕΓΠΣ, ανάλογα με την ειδικότη¬ 
τα, εξειδίκευση, επαγγελματική εμπειρία καθώς και τις 
απαιτήσεις των επιμέρους εκπαιδευτικών ενοτήτων των 
προγραμμάτων. 

Σε περιοχές ή θεματικές ενότητες, όπου πιστοποιη¬ 
μένοι εκπαιδευτές δεν επαρκούν ή δεν υπάρχουν για 


την κάλυψη των αναγκών των εκπαιδευτικών προγραμ¬ 
μάτων, μπορούν να χρησιμοποιηθούν και εκπαιδευτές 
μη ενταγμένοι στο μητρώο του ΕΚΕΠΙΣ σύμφωνα με 
τα προβλεπόμενα στην παράγραφο 10 του κεφαλαίου 
Β του άρθρου 4 της 112281/31.7.2006 κοινής υπουργικής 
απόφασης των Υπουργών Οικονομίας και Οικονομικών 
και Απασχόλησης και Κοινωνικής Προστασίας. 

Γ ια τη χρησιμοποίηση εκπαιδευτών ελευθέρων επαγ- 
γελματιών είναι απαραίτητη και η υπογραφή συμβάσεων 
έργου σύμφωνα με την ισχύουσα νομοθεσία. 

Η αντικατάσταση εκπαιδευτών κατά τη διάρκεια υλο¬ 
ποίησης του προγράμματος επιτρέπεται μόνον, εφόσον 
οι αντικαταστάτες εκπαιδευτές πληρούν τα ίδια τυπικά 
και ουσιαστικά προσόντα κατόπιν τροποποίησης του 
αναλυτικού ωρολογίου προγράμματος και της απόφα¬ 
σης έγκρισης του από τον φορέα υλοποίησης, εφόσον 
οι αντικαταστάτες εκπαιδευτές δεν περιλαμβάνονται 
στην αρχική απόφαση έγκρισης. 

Αρθρο 6° 

ΑΞΙΟΛΟΓΗΣΗ ΤΩΝ ΠΡΟΓΡΑΜΜΑΤΩΝ 

Το σύστημα αξιολόγησης των προγραμμάτων και οι 
λεπτομέρειες εφαρμογής του καθορίζονται από τον 
φορέα υλοποίησης της πράξης. Θα πρέπει απαραίτη¬ 
τα να περιλαμβάνει αξιολόγηση των εκπαιδευομένων 
κατά τη διάρκεια υλοποίησης του προγράμματος με την 
ολοκλήρωση κάθε εκπαιδευτικής ενότητας (προφορικά 
ή γραπτά) και γραπτή εξέταση μετά την ολοκλήρωση 
του προγράμματος. 

Η τελική γραπτή εξέταση των εκπαιδευομένων δι¬ 
άρκειας μέχρι 3 ώρες θα πραγματοποιείται για κάθε 
κατηγορία προγραμμάτων από εκπαιδευτή της αντί¬ 
στοιχης ειδικότητας. 

Οι εκπαιδευτές κάθε προγράμματος μετέχουν στο 
σύστημα αξιολόγησης του, μόνο ως προς το μέρος που 
αφορά στην αξιολόγηση των εκπαιδευομένων κατά την 
διάρκεια υλοποίησης και την τελική γραπτή εξέταση. 
Γ ια τις λοιπές διαδικασίες συστήματος εσωτερικής αξι¬ 
ολόγησης χρησιμοποιείται αξιολογητής ο οποίος δεν 
είναι εκπαιδευτής στο πρόγραμμα που αξιολογεί. Στις 
περιπτώσεις που εφαρμόζεται σύστημα εξωτερικής αξι¬ 
ολόγησης, οι αξιολογητές αντλούνται από το μητρώο 
αξιολογητών του ΕΚΕΓΠΣ. 

Η συμμετοχή των καταρτιζομένων στο θεωρητικό μέ¬ 
ρος της κατάρτισης, στην πρακτική άσκηση και τις προ¬ 
φορικές και γραπτές εξετάσεις είναι υποχρεωτική. 

Άρθρο 7° 

ΔΑΠΑΝΕΣ 

Το ύψος των δαπανών που καλύπτονται από τη συ¬ 
νολική πίστωση για την υλοποίηση της πράξης και που 
είναι επιλέξιμες από το Ευρωπαϊκό Κοινωνικό Ταμείο 
είναι: 

7.1. ΔΑΠΑΝΕΣ ΕΚΠΑΙΔΕΥΤΩΝ 

7.1. α. Αμοιβές εκπαιδευτών μη ελευθέρων επαγγελμα¬ 
τικόν (Κωδ. 61.01.07). 

Στους υπαλλήλους του Υπουργείου. Αγροτικής Ανά¬ 
πτυξης και Τροφίμων, των Περιφερειών, των Νομαρχι¬ 
ακών Αυτοδιοικήσεων (Διευθύνσεων Αγροτικής Ανά¬ 
πτυξης, Κτηνιατρικής, Εγγείων Βελτιώσεων) ,άλλων 
Υπουργείων, Νομικών Προσώπων Δημοσίου Δικαίου, 
εποπτευομένων από το Υπουργείο Αγροτικής Ανάπτυ- 

ξης και Τροφίμων Οργανισμών, που απασχολούνται ως 
εκπαιδευτικό προσωπικό στα προγράμματα κατάρτισης 
αυτοαπασχολούμενων στον πρωτογενή τομέα κατα¬ 
βάλλεται ωριαία αποζημίωση το ύψος της οποίας κα¬ 
θορίζεται ως εξής: 

μέχρι 44 € ανά ώρα κατάρτισης για τους εκπαιδευτές 
που είναι κάτοχοι Διδακτορικού Διπλώματος και έχουν 
επαγγελματική εμπειρία πάνω από 7 χρόνια. 

- μέχρι 38 € ανά ώρα κατάρτισης για τους εκπαιδευτές 
που είναι κάτοχοι μεταπτυχιακού τίτλου σπουδών και 
έχουν επαγγελματική εμπειρία πάνω από 3 χρόνια. 

- μέχρι 32 € ανά ώρα κατάρτισης για τους εκπαιδευτές 
που είναι κάτοχοι μεταπτυχιακών τίτλων σπουδών και 
έχουν επαγγελματική εμπειρία από 1 μέχρι 3 χρόνια, κα¬ 
θώς και για τους εκπαιδευτές που είναι κάτοχοι πτυχίου 
τριτοβάθμιας εκπαίδευσης και έχουν επαγγελματική 
εμπειρία πάνω από 3 χρόνια. 

- μέχρι 29 € ανά ώρα κατάρτισης για τους εκπαιδευτές 
που είναι κάτοχοι πτυχίου τριτοβάθμιας εκπαίδευσης και 
έχουν επαγγελματική εμπειρία από 1 μέχρι 3 χρόνια 

- μέχρι 23 € ανά ώρα κατάρτισης για τους εκπαιδευτές 
που είναι κάτοχοι διπλώματος τμημάτων μεταδευτερο- 
βάθμιας επαγγελματικής κατάρτισης με επαγγελματι¬ 
κή εμπειρία τουλάχιστον 4 ετών, απόφοιτους Τεχνικού 
Λυκείου ή ΤΕΕ με επαγγελματική εμπειρία τουλάχιστον 
5 ετών, ΤΕΕ Υπουργείου Αγροτικής Ανάπτυξης και Τρο¬ 
φίμων με επαγγελματική εμπειρία 4 ετών, απόφοιτους 
Γενικού Λυκείου με επαγγελματική εμπειρία τουλάχι¬ 
στον 6 ετών. 

- μέχρι 18 € ανά ώρα κατάρτισης για τους εκπαιδευτές 
πρακτικής άσκησης που έχουν ολοκληρώσει την 9ετή 
υποχρεωτική εκ/ση και έχουν επαγγελματική εμπειρία 
8 χρόνια. 

- μέχρι 15 € ανά ώρα κατάρτισης για τους εκπαιδευ¬ 
τές πρακτικής εκπαίδευσης που έχουν αποδεδειγμένη 
επαγγελματική εμπειρία τουλάχιστον 10 χρόνια. 

Οι ανωτέρω δαπάνες θεωρούνται επιλέξιμες εφόσον 
έχουν αποδοθεί οι ασφαλιστικές εισφορές (όπου και 
όπως απαιτείται) τα τέλη χαρτοσήμου και ο παρακρα¬ 
τηθείς φόρος εισοδήματος. 

Το ανώτατο όριο απασχόλησης των Δημοσίων υπαλ¬ 
λήλων και των εποπτευομένων από το ΥΠΑΑΤ Οργανι¬ 
σμών, που μετέχουν ως εκπαιδευτές στα εκπαιδευτικά 
προγράμματα επαγγελματικής Κατάρτισης αγροτών, 
ορίζεται σε 6 ώρες ημερησίως και μέχρι 200 ώρες / 
εκπαιδευτή στο σύνολο του έτους. Απασχόληση εκπαι¬ 
δευτών εντός του ωραρίου εργασίας στις υπηρεσίες 
τους ή πέραν του ανωτέρω καθοριζομένου ορίου θα 
γίνεται χωρίς καταβολή εκπαιδευτικής αποζημίωσης. 

Το ανώτατο όριο απασχόλησης των εκπαιδευτών 
όλων των κατηγοριών ορίζεται στις 25 ώρες / εκπαι¬ 
δευτή/ πρόγραμμα κατάρτισης για τα προγράμματα 
διάρκειας 150 ωρών και στο 20% των ωρών για τα προ¬ 
γράμματα μικρής διάρκειας με εξαίρεση τα προγράμμα¬ 
τα κατάρτισης γυναικών, τα προγράμματα κατάρτισης 
νησιωτικών περιοχών (πλην Κρήτης, Λέσβου, Εύβοιας) 
καθώς και εξειδικευμένα προγράμματα μελισσοκομίας 
και αλιείας για τα οποία το ανώτατο όριο μπορεί να 
φθάσει το 40% των ωρών και μέχρι 40 ώρες/ εκπαι¬ 
δευτή/ πρόγραμμα. Από το καθορισμό ανωτάτου ορίου 
ωρών/ εκπαιδευτή/ πρόγραμμα εξαιρούνται επίσης οι 
εκπαιδευτές τεχνίτες- τεχνίτριες των προγραμμάτων 
κατάρτισης αυτοαπασχολούμενων γυναικών. 


7.1. β. Αμοιβές εκπαιδευτών ελευθέρων επαγγελμα¬ 
τικόν (Κωδ. 61-00.07) δεν θα υπερβαίνουν το ύψος των 
αμοιβών των εκπαιδευτών της παραγράφου 7.1 .α για 
τις αντίστοιχες κατηγορίες. 

7.1 .γ. Δαπάνες μετακίνησης, διαμονής, διατροφής εκ¬ 
παιδευτών (Κωδ. 64.01.00) Το ύψος των δαπανών αυτών 
είναι αυτό που προβλέπεται από το Δημόσιο και τα 
παραστατικά στοιχεία (τιμολόγια, αποδείξεις ) είναι τα 
προβλεπόμενα από την 112281/31.7.2006 ΚΥΑ των Υπουρ¬ 
γών Οικονομίας και Οικονομικών και Απασχόλησης και 
Κοινωνικής Προστασίας. Οι δαπάνες μετακίνησης του 
προσωπικού του ΟΓΕΕΚΑ «ΔΗΜΗΤΡΑ» ακολουθούν τα 
προβλεπόμενα από τον ισχύοντα «Κανονισμό Κατάστα¬ 
σης Προσωπικού Οργανισμού Γεωργ. Επαγγ. Κατάρτι¬ 
σης Απασχόλησης (ΟΓΕΕΚΑ) «ΔΗΜΗΤΡΑ». 

7.2 ΔΑΠΑΝΕΣ ΕΚΠΑΙΔΕΥΟΜΕΝΩΝ 

7.2.1. Αμοιβές εκπαιδευομένων, (κωδ. 61.01.08) 

Στους εκπαιδευόμενους χορηγείται εκπαιδευτικό επί¬ 
δομα με την μορφή ημερήσιας αποζημίωσης, με σκοπό 
την μείωση της απώλειας του εισοδήματος τους, λόγω 
απουσίας τους από τις εργασίες της γεωργικής τους 
εκμετάλλευσης τις ημέρες που παρακολουθούν το πρό¬ 
γραμμα εκπαιδεύσεων. Το ύψος του εκπαιδευτικού επι¬ 
δόματος (της οικονομικής ενίσχυσης) καθορίζεται στο 
ποσό των 3,23 ευρώ ανά ώρα κατάρτισης, σύμφωνα με 
το εγκεκριμένο Τεχνικό Δελτίο. Το εκπαιδευτικό επίδο¬ 
μα των εκπαιδευομένων χορηγείται εφ’ όσον τηρούνται 
οι όροι της παραγράφου 3.3 (άρθρο 3 ) της παρούσας. 
Το εκπαιδευτικό επίδομα αποτελεί εισόδημα και υπόκει- 
ται σε φόρο εισοδήματος και τέλος χαρτοσήμου είναι 
δε επιλέξιμη δαπάνη, εφ’ όσον έχουν αποδοθεί οι προ- 
αναφερόμενες κρατήσεις και οι ασφαλιστικές εισφορές 
σύμφωνα με την ισχύουσα νομοθεσία. 

7.2.2. Δαπάνες διαμονής διατροφής εκπαιδευομένων. 

Το ύψος δαπανών της κατηγορίας αυτής καθορίζεται σε 

4,4 ευρώ/άτομο / ημέρα εκπαίδευσης. Στις περιπτώσεις 
που κρίνεται απαραίτητη η διαμονή των εκπαιδευομένων 
στον τόπο εκπαίδευσης (Κέντρο «ΔΗΜΗΤΡΑ» ή διαμονή 
σε ξενοδοχείο) το ύψος της ημερήσιας δαπάνης είναι το 
προβλεπόμενο από το Δημόσιο. 723. Δαπάνες μετακίνη¬ 
σης εκπαιδευομένων. Η δαπάνη αυτή καταβάλλεται στην 
περίπτωση που οι καταρτιζόμενοι διαμένουν εκτός των 
ορίων του Δημοτικού Διαμερίσματος ή της Κοινότητας 
που βρίσκεται το Κέντρο Κατάρτισης (Κέντρο ΔΗΜΗΤΡΑ 
ή άλλος κατάλληλος εκπαιδευτικός χώρος), το ύψος της 
είναι ίσο με τον αριθμό των ημερών που παρακολούθησε 
ο καταρτιζόμενος X 2 X αντίτιμο εισιτηρίου. 

7.3 ΔΑΠΑΝΕΣ ΔΕΞΙΩΣΕΩΝ, ΗΜΕΡΙΔΩΝ (ΚΩΔ. 
64.02.05). 

Το ύψος δαπανών για την κατηγορία καθορίζεται μέ¬ 
χρι του ποσού των 450 ευρώ / εκπαιδευτική σειρά. 

7.4 ΔΑΠΑΝΕΣ ΛΟΙΠΩΝ ΚΑΤΗΓΟΡΙΩΝ 

Το ύψος των επιλέξιμων δαπανών των λοιπών κατη¬ 
γοριών οι οποίες περιγράφονται στην 112281/31.7.2006 
ΚΥΑ των Υπουργών Οικονομίας και Οικονομικών και 
Απασχόλησης και Κοινωνικής Προστασίας, καθορίζεται 
μέχρι του ποσού που ορίζουν τα εγκεκριμένα τεχνικά 
δελτία των πράξεων. 

Άρθρο 8° 

ΤΗΡΗΣΗ ΚΑΝΟΝΩΝ ΠΛΗΡΟΦΟΡΗΣΗΣ ΚΑΙ 
ΔΗΜΟΣΙΟΤΗΤΑΣ 

8.1 Ο φορέας υλοποίησης των πράξεων κατάρτισης 

αυτοαπασχολουμένων στον πρωτογενή τομέα θα πρέ¬ 
πει να τηρεί τους όρους πληροφόρησης και δημοσιό¬ 
τητας όπως αυτοί προκύπτουν από τον Καν. 1159/2000. 
Σε κάθε περίπτωση δημοσιοποίησης - δημοσίευσης θα 
πρέπει να γίνεται μνεία για τη συμμετοχή της Ευρωπαϊ- 
κήςΈνωσης και ειδικότερα του Ευρωπαϊκού Κοινωνικού 
Ταμείου στην χρηματοδότηση των πράξεων. 

8.2 Η παρούσα ισχύει για τις εκπαιδεύσεις που πραγ¬ 
ματοποιούνται από 1.1.2007 έως 31.12.2007. 

8.3 Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 9 Μαρτίου 2007 

Ο ΥΠΟΥΡΓΟΣ 

Ε. ΜΠΑΣΙΑΚΟΣ 
-♦- 

Αριθμ. 3354 (2) 

Έγκριση υπερωριακής απασχόλησης υπαλλήλων του 
Ναυτικού Απομαχικού Ταμείου (ΝΑΤ). 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το π.δ. 63/2005 «Κωδικοποίηση της Νομοθεσίας για 
την Κυβέρνηση και τα Κυβερνητικά Όργανα». 

2. Το π.δ. 368/1989 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστε¬ 
ρα με το π.δ. 436/1991. 

3. Το π.δ. 95/1993 «Καθορισμός αρμοδιοτήτων που δι¬ 
ατηρούνται από τον Υπουργό Εργασίας. 

4. Το π.δ. 372/1995 «Μεταφορά της Γενικής Γραμματεί- 
ας Κοινωνικών Ασφαλίσεων από το Υπουργείο Υγείας- 
Πρόνοιας και Κοινωνικών Ασφαλίσεων στο Υπουργείο 
Εργασίας. 

5. Τις διατάξεις του ν. δ/τος 515/1970 «περί χρονικών 
ορίων εργασίας μισθωτών» όπως συμπληρώθηκαν από 
το ν.δ. 264/1973. 

6. Τις διατάξεις του άρθρου 18 του π. δ/τος της 8.4.1932 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ με το άρθρο 16 του ν.δ. 1037/1971 
«περί χρονικών ορίων λειτουργίας καταστημάτων και 
εργασίας του προσωπικού αυτών». 

7. Τις διατάξεις του π. δ/τος της 27.6.1932 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

8. Τ ις διατάξεις του β. δ/τος της 14.8.1950 «περί κα¬ 
νονισμού ωρών εργασίας αγοραίων (ταξί) και ιδιωτικής 
χρήσεως αυτοκινήτων». 

9. Τις διατάξεις του π.δ. 410/1988 «Κώδικας προσωπικού 
με σύμβαση εργασίας ιδιωτικού δικαίου του Δημοσίου, 
των Ο.Τ.Α. και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.1999 κοινή υπουρ¬ 
γική απόφαση «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του ν. 1943/1991». 

11. Το άρθρο 16 του ν. 3205/2003. 

12. Την υπ’ αριθμ. 2/7093/0022/ 5.2.2004 κοινή υπουργική 
απόφαση. 

13. Την υπ’ αριθμ. 0-/0/0.4450/15.12.2006 απόφαση του 
Υπουργού Απασχόλησης και Κοινωνικής Προστασίας 
«Καθορισμός ανωτάτων ορίων υπερωριακής απασχό¬ 
λησης των εργαζομένων στις βιομηχανικές, βιοτεχνικές 


επιχειρήσεις, εκμεταλλεύσεις και εργασίες ...Α' ημερο¬ 
λογιακού εξαμήνου 2007». 

14. Την υπ’ αριθμ. 33 της 30.5.1997 ΠΥΣ «Τροποποίη¬ 
ση και αναμόρφωση της αριθμ. 88/2.8.95 ΠΥΣ και προ¬ 
σαρμογή της στις διατάξεις του ν. 2470/1997 (ΦΕΚ 109/ 
Α/30.5.1997). 

15. Το υπ’ αριθμ. 5116.04/07/2007/28.2.2007 έγγραφο 
του Υπουργείου Εμπορικής Ναυτιλίας. 

16. Την από 8.3.2007 γνώμη του Ανωτάτου Συμβουλίου 
Εργασίας (ΑΣΕ). 

17. Το γεγονός ότι υπάρχει εγγεγραμμένη πίστωση 
στον ΚΑΕ 0261, ποσόν 1.300.000,00 €, αποφασίζουμε: 

Εγκρίνουμε την υπερωριακή εργασία: 

Εγκρίνουμε την υπερωριακή απασχόληση για είκοσι 
δυο (22) υπαλλήλους του Ναυτικού Απομαχικού Ταμείου 
(ΝΑΤ) με σχέση εργασίας Ιδιωτικού Δικαίου Αορίστου 
Χρόνου, έως 50 ώρες το μήνα, ο καθένας, πλέον των 
νομίμων ορίων υπερωριακής απασχόλησης. 

Η απόφαση αυτή ισχύει αναδρομικά ένα μήνα από τη 
δημοσίευση της στην Εφημερίδα της Κυβερνήσεως και 
μέχρι την 30/6/2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαρτίου 2007 

Ο Γ ενικός Γ ραμματέας 
ΔΗΜΗΤΡΙΟΣ ΚΟΝΤΟΣ 
-♦- 

Αριθμ. 3353 (3) 

Έγκριση υπερωριακής απασχόλησης υπαλλήλου του 
Ναυτικού Απομαχικού Ταμείου (Ν.Α.Τ.) 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το π.δ. 63/2005 «Κωδικοποίηση της Νομοθεσίας για 
την Κυβέρνηση και τα Κυβερνητικά Οργανα». 

2. Το π.δ. 368/1989 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστε¬ 
ρα με το π.δ. 436/1991. 

3. Το π.δ. 95/1993 «Καθορισμός αρμοδιοτήτων που δι¬ 
ατηρούνται από τον Υπουργό Εργασίας. 

4. Το π.δ. 372/1995 «Μεταφορά της Γ ενικής Γ ραμματεί- 
ας Κοινωνικών Ασφαλίσεων από το Υπουργείο Υγείας- 
Πρόνοιας και Κοινωνικών Ασφαλίσεων στο Υπουργείο 
Εργασίας. 

5. Τις διατάξεις του ν. δ/τος 515/1970 «περί χρονικών 
ορίων εργασίας μισθωτών» όπως συμπληρώθηκαν από 
το ν.δ. 264/1973. 

6. Τις διατάξεις του άρθρου 18 του π. δ/τος της 8.4.1932 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ με το άρθρο 16 του ν.δ. 1037/1971 
«περί χρονικών ορίων λειτουργίας καταστημάτων και 
εργασίας του προσωπικού αυτών». 

7. Τ ις διατάξεις του π. δ/τος της 27.6.1932 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

8. Τις διατάξεις του β. δ/τος της 14.8.1950 «περί κα¬ 
νονισμού ωρών εργασίας αγοραίων (ταξί) και ιδιωτικής 
χρήσεως αυτοκινήτων». 

9. Τις διατάξεις του π.δ. 410/1988 «Κώδικας προσωπικού 
με σύμβαση εργασίας ιδιωτικού δικαίου του Δημοσίου, 
των Ο.Τ.Α. και των λοιπών Ν.Π.Δ.Δ.». 

10. Την υπ’ αριθμ. 2/80345/0004/8.11.1999 κοινή υπουρ¬ 
γική απόφαση «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του ν. 1943/1991». 

11. Το άρθρο 16 του ν. 3205/2003. 

12. Την κοινή υπουργική απόφαση υπ’ αριθμ. 
2/7093/0022/5.2.2004. 

13. Την υπ’ αριθμ. 4450/15.12.2006 απόφαση του Υπουρ¬ 
γού Απασχόλησης και Κοινωνικής Προστασίας «Καθορι¬ 
σμός ανωτάτων ορίων υπερωριακής απασχόλησης των 
εργαζομένων στις βιομηχανικές, βιοτεχνικές επιχειρή¬ 
σεις, εκμεταλλεύσεις και εργασίες ...Α' ημερολογιακού 
εξαμήνου 2007». 

14. Την υπ’ αριθμ. 33 της 30.5.1997 ΠΥΣ «Τροποποί¬ 
ηση και αναμόρφωση της αριθμ. 88/2.8.1995 ΠΥΣ και 
προσαρμογή της στις διατάξεις του ν. 2470/1997 (ΦΕΚ 
109/Α/30.5.1997). 

15. Το υπ’ αριθμ. 5116.04/06/2007/28.2.2007 έγγραφο 
του Υπουργείου Εμπορικής Ναυτιλίας. 

16. Την από 8.3.2007 γνώμη του Ανωτάτου Συμβουλίου 
Εργασίας (ΑΣΕ). 

17. Το γεγονός ότι υπάρχει πίστωση στον ΚΑΕ 0261 
στον προϋπολογισμό έτους 2007 του Ν.Α.Τ., ποσόν 
1.300.000,00 €, αποφασίζουμε: 

Εγκρίνουμε την υπερωριακή εργασία: 

Εγκρίνουμε την υπερωριακή απασχόληση για έναν 
(1) φύλακα-νυχτοφύλακα του Ναυτικού Απομαχικού 
Ταμείου(Ν.Α.Τ,) με σχέση εργασίας Ιδιωτικού Δικαίου 
Αορίστου Χρόνου, έως 80 ώρες συνολικά, πλέον των 
νομίμων ορίων υπερωριακής απασχόλησης. 

Η απόφαση αυτή ισχύει αναδρομικά ένα μήνα από τη 
δημοσίευση της στην Εφημερίδα της Κυβερνήσεως και 
μέχρι την 30.6.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαρτίου 2007 

Ο Γενικός Γραμματέας 
ΔΗΜΗΤΡΙΟΣ ΚΟΝΤΟΣ 

-♦- 

Αριθμ. 5042 οικ. (4) 

Βελτίωση του συσσιτίου των κρατουμένων των Κατα¬ 
στημάτων Κράτησης, και του Ι.Α.Α.Α.Σ.Ε Βόλου κατά 
τις ημέρες του Πάσχα και των Χριστουγέννων τρέ¬ 
χοντος έτους και της Πρωτοχρονιάς έτους 2008. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις του άρθρου 112 παρ.2 του από 28- 
30.9.1935 ν.δ/τος «Περί οργανώσεως Σωφρ/κού Προσω¬ 
πικού και Διαχειρίσεως Φυλακών». 

β) Το άρθρο 22 του ν. 2362/1995 «Περί Δημοσίου Λο¬ 
γιστικού». 

γ) Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών». 

δ) Την ανάγκη βελτίωσης κατά τρία (3,00) ΕΥΡΩ του 
παρεχομένου συσσιτίου στους κρατούμενους των Κα¬ 


ταστημάτων Κράτησης και του Ι.Α.Α.Α.Σ.Ε. Βόλου κατά 
τις ημέρες του Πάσχα και των Χριστουγέννων έτους 
2007 και της Πρωτοχρονιάς έτους 2008. 

ε) Το γεγονός ότι η δαπάνη που θα προκληθεί από 
την παρούσα απόφαση για το τρέχον οικονομικό έτος, 
ανέρχεται στο ποσό των ογδόντα εννέα χιλιάδων πε- 
ντακοσίων πενήντα (94.500,00) ΕΥΡΩ, (περίπου 10.500 
κρατούμενοι), θα βαρύνει τον ΚΑΕ 1411, του Φ.17-310 και 
του οποίου οι πιστώσεις επαρκούν, αποφασίζουμε: 

Εγκρίνουμε την αύξηση του παρεχομένου συσσιτίου 
στους κρατούμενους των Καταστημάτων Κράτησης και του 
Ι.ΑΑ.Α.Σ.Ε. Βόλου κατά το ποσόν των τριών (3,00) ΕΥΡΩ ημερη- 
σίως για κάθε άτομο κατά τις ημέρες του Πάσχα έτους 2007, 
Χριστουγέννων έτους 2007 και Πρωτοχρονιάς έτους 2008. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 2007 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΠΕΤΡΟΣ ΔΟΥΚΑΣ ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. 6124/2205 (5) 

Ίδρυση Γραφείου Τεχνικής Υπηρεσίας Δήμων και 

Κοινοτήτων στο Επαρχείο Λήμνου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του δεύτερου εδαφίου της παραγράφου 1 
του άρθρου 2 του ν. 2503/1997 «Διοίκηση Οργάνωση στελέ- 
χωση της περιφέρειας ρύθμιση θεμάτων για την τοπική αυ¬ 
τοδιοίκηση και άλλες διατάξεις» ( ΦΕΚ 107/30.5.1997/τ.Α'). 

2. Την ανάγκη προσαρμογής της οργάνωσης της Πε¬ 
ριφέρειας στις τοπικές συνθήκες και ιδιαιτερότητες. 

3. Την ανάγκη ταχείας προώθησης και παρακολούθη¬ 
σης των έργων των ΟΤΑ . 

4. Το γεγονός ότι από την απόφαση αυτή δεν προκα- 
λείται δαπάνης σε βάρος του κρατικού προϋπολογισμού, 
αποφασίζουμε: 

Ιδρύουμε Γραφείο Τεχνικής Υπηρεσίας Δήμων και 
Κοινοτήτων στο Επαρχείο Λήμνου, το οποίο αποτελεί ορ¬ 
γανωτική μονάδα της Διεύθυνσης Αυτοδιοίκησης και Αποκέ¬ 
ντρωσης της Περιφέρειας Β. Αιγαίου και ασκούν τις αρμοδι¬ 
ότητες του Τμήματος ΤΥΔΚ Λέσβου σε τοπικό επίπεδο . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 8 Μαρτίου 2007 

Ο Γ ενικός Γ ραμματέας Περιφέρειας 
ΙΩΑΝΝΗΣ ΛΕΚΚΑΣ 

-♦- 

Αριθμ. 6123/2204 (6) 

Ίδρυση Γραφείου Τοπικής Αυτοδιοίκησης με έδρα 
τη Λήμνο. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του δεύτερου εδαφίου της παραγρά¬ 
φου 1 του άρθρου 2 του ν. 2503/1997 «Διοίκηση Οργά¬ 
νωση στελέχωση της περιφέρειας ρύθμιση θεμάτων για 

την τοπική αυτοδιοίκηση και άλλες διατάξεις» ( ΦΕΚ 
107/30.5.1997/τ.Α'). 

2. Την ανάγκη προσαρμογής της οργάνωσης της Πε¬ 
ριφέρειας στις τοπικές συνθήκες και ιδιαιτερότητες. 

3. Την ανάγκη ταχείας διεκπεραίωσης των υποθέσεων 
και εξασφάλιση εύρυθμης και αποδοτικής λειτουργίας 
των υπηρεσιών της Περιφέρειας, αποφασίζουμε: 

Ιδρύουμε Γραφείο Τοπικής Αυτοδιοίκησης με έδρα 
τη Λήμνο, το οποίο αποτελεί οργανωτική μονάδα της 
Διεύθυνσης Αυτοδιοίκησης και Αποκέντρωσης της Πε¬ 
ριφέρειας Β. Αιγαίου . 

Αρμοδιότητες του Γραφείου Τοπικής Αυτοδιοίκησης 
είναι ο έλεγχος των αποφάσεων των ΟΤΑ και η επο- 
πτεία των Νομικών Προσώπων Δημοσίου Δικαίου του 
Επαρχείου Λήμνου. 

Η απόφαση αυτή δεν προκαλεί πρόσθετη δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 8 Μαρτίου 2007 

Ο Γενικός Γραμματέας Περιφέρειας 
ΙΩΑΝΝΗΣ ΛΕΚΚΑΣ 

-♦- 

Αριθμ. 4241 (7) 

Τροποποίηση του Οργανισμού Εσωτερικής Υπηρεσίας 
της Δημοτικής Επιχείρησης Ύδρευσης και Αποχέ¬ 
τευσης Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις 

α) άρθρου 7 του ν. 1069/1980 

β) του π.δ. 250/1989 ( ΦΕΚ 118/10.5.1989) 

γ) του άρθρου 6 παρ. 14 του ν. 2307/1995 


δ) του άρθρου 14 του ν. 2399/1996 και 

ε) του ν. 2503/1997 

2. Την υπ’ αριθμ. 224/2006 απόφαση του Διοικητικού 
Συμβουλίου της Δημοτικής Επιχείρησης Ύδρευσης και 
Αποχέτευσης Ιωαννίνων «Περί τροποποιήσεως του Ορ¬ 
γανισμού Εσωτερικής Υπηρεσίας της Επιχείρησης», που 
έχει εγκριθεί με την υπ’ αριθμ. ΕΣ. 148/7.2.1991 απόφαση 
του Νομάρχη Ιωαννίνων ( ΦΕΚ. 101/91 τ.Β') και όπως 
σήμερα ισχύει μετά τις τροποποιήσεις 

3. Την υπ’ αριθμ. 369/2006 απόφαση του Δημοτικού 
Συμβουλίου Ιωαννίνων, με την οποία αυτό συμφωνεί 
με την τροποποίηση που επέρχεται στον Ο.Ε.Υ. της 
ανωτέρω Επιχείρησης. 

4. Το υπ’ αριθμ. 1427/27.2.2007 έγγραφο της ΔΕΥΑΙ, 
από το οποίο προκύπτει ότι δεν προκαλείται δαπάνη 
σε βάρος του προϋπολογισμού της Επιχείρησης 

5. Την 20922/19.9.2001 (ΦΕΚ 1271/Β/2.10.2001) απόφασή 
μας, «Μεταβίβαση αρμοδιοτήτων και παροχή εξουσιο¬ 
δότησης υπογραφής αποφάσεων, εγγ ράφων κ.λ.π. ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ », απο¬ 
φασίζουμε: 

Εγκρίνουμε την 224/2006 απόφαση του Διοικητικού 
Συμβουλίου της Δημοτικής Επιχείρησης Ύδρευσης και 
Αποχέτευσης Ιωαννίνων ( ΔΕΥΑΙ), με την οποία ο Ορ¬ 
γανισμός Εσωτερικής Υπηρεσίας της Επιχείρησης τρο¬ 
ποποιείται ως ακολούθως: 

Α'. Αντικαθίσταται το άρθρο 7 του ΟΕΥ της ΔΕΥΑΙ 
«Θέσεις εργασίας (οργανικές θέσεις)» ως εξής: 

Άρθρο 7 

Θέσεις εργασίας (οργανικές θέσεις): 

1. Οι θέσεις εργασίας της ΔΕΥΑΙ κατά ειδικότητα κα¬ 
θώς και η μισθολογική εξέλιξη φαίνονται στον πίνακα 
που ακολουθεί: 


Θέση Εργασίας - Ειδικότητα 

Αριθμός 

Εργαζο¬ 

μένων 

Μισθολογική Εξέλιξη 

Εισαγω¬ 

γικό 

ΙΚϋΙϋ 

(1) 

Η5Η 


(4) 

Γενικοί Διευθυντές 

1 

5 

1 

Νομικοί Σύμβουλοι 

1 

9 

1 

Πολιτικοί Μηχανικοί / Αγρονόμοι -Τοπογράφοι 
Μηχανικοί 

10 

9 

1 

Μηχανολόγοι / Ηλεκτρολόγοι / Ηλεκτρονικοί 
Μηχανικοί 

4 

9 

1 

Χημικοί Μηχανικοί " 

1 

9 

1 

Χημικοί ! , 

2 

9 

1 

Οικονομολόγοι / Πτύχιούχοι Πάντείου 

8 

9 

1 

Γ εωλόγοι 

2 

9 

1 

Πτυχιούχοι ΤΕΙ οικονομικής κατεύθυνσης 

1 

13 

3 

Μηχανολόγοι / Ηλεκτρολόγοι Μηχανικοί "ΓΕ 

6 

13 

3 

Πολιτικοί Μηχανικοί ΤΕ 

1 

13 

3 

Υγειονομικοί 

1 

13 

3 

Λογιστές 

3 

15 

3 

Εργοδηγοί 

9 

21 

8 

Σχεδιαστές 

2 

21 

8 

Διοικητικό προσωπικό 

50 

22 

9 

Βοηθοί Χημικοί 

2 

22 

9 

Τεχνίτες / Χειριστές Εγκαταστάσεων 

Λ Λ 

X 'Γ 

23 

11 

Καταμετρητές ! \ 

8 

24 

11 

Βοηθοί Χειριστές ί 1 

9 

26 

14 

Εργάτες ! ί 

44 

26 

16 

Κλητήρες / Φύλακες 

4 

26 

16 

Καθαρίστριες 

4 

26 

16 

Ελεγκτές Δικτύων 

7 

26 

16 

Δασοπόνοι 

1 

13 

3 


2. Ο μέγιστος αριθμός προσωπικού της ΔΕΥΑΙ δε μπο¬ 
ρεί να ξεπερνά τους διακόσους σαράντα οκτώ (248) 
εργαζόμενους. 

Με την παρούσα δεν προκαλείται δαπάνη σε βάρος 
του προϋπολογισμού της Επιχείρησης. 

Κατά τα λοιπά ισχύει ως έχει η προηγούμενη από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 3 Μαρτίου 2007 

Με εντολή Γενικού Γραμματέα Περιφέρειας 
Ο Προϊστάμενος Γ ενικής Διεύθυνσης 
ΔΗΜΗΤΡΙΟΣ ΜΠΑΛΤΟΓΙΑΝΝΗΣ 

-♦- 

( 8 ) 

Χορήγηση άδειας επαγγέλματος Κοινωνικού Λειτουργού 
στη Σιώνη Μαρίνα του Ευαγγέλου. 

Ο ΝΟΜΑΡΧΗΣ ΙΩΑΝΝΙΝΩΝ 

Με την υπ’ αριθμ. 2636/19.12.2006 απόφαση του Νο¬ 
μάρχη Ιωαννίνων, χορηγείται άδεια άσκησης επαγγέλ¬ 
ματος Κοινωνικού Λειτουργού στη Σιώνη Μαρίνα του 
Ευαγγέλου. 

Με εντολή Νομάρχη 
Ο Διευθυντής 
ΒΑΣ. ΠΛΟΥΜΠΗΣ 


(9) 

Χορήγηση άδειας κυκλοφορίας κτηνιατρικού Φαρμα¬ 
κευτικού Προϊόντος (ΕΜΒΟΛΙΟ) 0\/0 4. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 13683/27.2.2007 απόφαση του ΕΟΦ 
χορηγείται, βάσει των διατάξεων του άρθρου 26 της 
Κοινής Υπουργικής Απόφασης 282371/2006, άδεια 
κυκλοφορίας στο κτηνιατρικό φαρμακευτικό προϊόν 
(ΕΜΒΟΛΙΟ) ΟνΟ 4 

5. Δικαιούχου: ΜΕΒΙΑΙ 3Α3 ΡΒΑΝΟΕ 

Υπεύθυνος κυκλοφορίας: ΑΟΒ05ΕΕΩ -0ΑΝ0ΙΕΟ5 
Α.Ε 

Μορφή Ένέσιμο εναιώρημα 

Η Διευθύντρια 
Α. ΚΟΥΤΣΟΥΚΗ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στο Φ.Ε.Κ. 283 τ.Β72007 (σελ. 7051) που δημοσιεύθηκε 
η απόφαση του Υφυπουργού Απασχόλησης και Κοινω¬ 
νικής Προστασίας με αριθμό 200107/21.2.2007, η οποία 
έχει θέμα: Καθορισμός αριθμού θέσεων για το Γ ενικό 
Νοσοκομείο «ΑΣΚΛΗΠΙΕΙΟ ΒΟΥΛΑΣ» - Μονάδες Ψυχικής 
Υγείας που πληρούνται από άτομα που προστατεύονται 
από το ν. 2643/1998 και κατανομή των θέσεων αυτών, 
διορθώνεται το εσφαλμένο: 

Γ. Κατανέμουμε τις ανωτέρω θέσεις ως εξής; 


ΝΟΜΑΡΧΙΑ 

ΦΟΡΕΑΣ 

ΚΛΑΔΟΣ/ ΕΙΔΙΚΟΤΗΤΑ 

ΚΑΤΗΓΟΡΙΑ 

ΠΡΟΣΤΑΣΙΑΣ 

ΘΕΣΕΙΣ 

V 2Θ43/1998 

ΑΝΑΤΟΛΙΚΗΣ 
. ΑΤΤΙΚΗΣ 

Γενικά Νοσοκομείο 
«ΑΣΚΛΗΠΙΕΙΟ ΒΟΥΛΑΣ»* 
Μονάδα* Ψυχικής Υγείας 

ΤΕ Κοινωνικής Εργασίας 

Εθνικής 

Αντίστασης 

1 

ΑΝΑΤΟΛΙΚΗΣ 

ΑΤΤΙΚΗΣ 

Γ ΔΥ.ΠΕ. ΑΤΤΙΚΗΣ 
Ψυχιατρικό Νοσοκομείο 
Αττικής 

ΤΕ Νοσηλευτικής 

Αναπήρων Πολέμου, 
Τέκνων τους 

1 

ΑΝΑΤΟΛΙΚΗΣ 

ΑΤΤΙΚΗΣ 

Γ ΔΥ.ΠΕ. ΑΤΤΙΚΗΣ 
Ψυχιατρικό Νοσοκομείο 
Αττικής 

ΔΕ Νοσηλευτικής 

Τρίτεκνοι 

1 


στο ορθό: 


Γ. Κατανέμουμε τις ανωτέρω θέσεις ως εξής: 


ΝΟΜΑΡΧΙΑ 

ΦΟΡΕΑΣ 

ΚΛΑΔΟΣ/ 

ΕΙΔΙΚΟΤΗΤΑ 

ΚΑΤΗΓΟΡΙΑ 

ΠΡΟΣΤΑΣΙΑΣ 

ΘΕΣΕΙΣ 

Ν.2643/98 

ΑΝΑΤΟΛΙΚΗΣ 

ΑΤΤΙΚΗΣ 

Γενικό 
Νοσοκομείο 
«ΑΣΚΛΗΠΙΕΙΟ 
ΒΟΥΛΑΣ» - 
Μονάδες Ψυχικής 
Υγείας 

ΤΕ Κοινωνικής 
Εργασίας 

Εθνικής 

Αντίστασης 

1 

ΑΝΑΤΟΛΙΚΗΣ 

ΑΤΤΙΚΗΣ 

Γενικό 
Νοσοκομείο 
«ΑΣΚΛΗΠΙΕΙΟ 
ΒΟΥΛΑΣ»- 
Μονάδες Ψυχικής 
Υγείας 

ΤΕ Νοσηλευτικής 

Αναπήρων 
Πολέμου, 
Τέκνων τους 

1 

ΑΝΑΤΟΛΙΚΗΣ 

ΑΤΤΙΚΗΣ 

Γενικό 
Νοσοκομείο 
«ΑΣΚΛΗΠΙΕΙΟ 
ΒΟΥΛΑΣ» - 
Μονάδες Ψυχικής 
Υγείας 

ΔΕ Νοσηλευτικής 

Τρίτεκνοι 

1 


(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοφή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 ( για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωιί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ, σε μορφή οά-ΐΌΐπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οό-Γοπι/όνό, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (3χ; 210 4071010 ■ ίηΙθΗίβΙ: ΗΙΙρά/ΐΛ/ΐΛ/ΐΛ/.βΙ.ςΓ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 6 ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ. 91 ·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν·6Τ·ί|Γ - β-ιπβϊΙ: ννίΙ)ππ35ΐ£Γ@6ΐ·ΐΐΓ 














